《赠天台陈道人》
宋代·何梦桂

山中老希夷，长抱白云睡。
睡觉呼蹇驴，悠然出山去。
道上忽相逢，为问天下事。
长笑不复言，不言有深意。
苍生在巅崖，感此泪如雨。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。